Jason Bateman

Jason Bateman, naixiu de Rye (Nueva York, Estaus Unius) o 14 de chinero de 1969, ye un actor, director y productor cinematografico estausunidense, activo en o cine estausunidense dende primerías d'os anyos 1980 y con cuantos premios recibius mientres a suya carrera cinematografica. Ye fillo d'o director y productor Kent Bateman, chirmano d'a directora y guionista Justine Bateman y yerno d'o cantaire Paul Anka, en estar casau con su filla Amanda.

D'entre la suya filmografía como actor, pueden mencionarse bellas cintas, como The Sweetest Thing (2002, Roger Kumble), The Promotion (2008, Steven Conrad), Up in the Air (2009, Jason Reitman), Hit and Run (2012, David Palmer y Dax Shepard), This Is Where I Leave You (2014, Shawn Levy), Thunder Force (2021, Ben Falcone), u Carry-On (2024, Jaume Collet-Serra).

 Premios 
En 2005, mientres a 62ena edición d'os Premios Globos d'Oro, recibió un Premio Globo d'Oro a lo Millor Actor en Serie de Televisión de Musical u Comedia por a suya interpretación en a serie de televisión Arrested Development. Por ista mesma serie estió tamién nominau a ista mesma categoría d'os Premios Globos d'Oro en 2014, mientres a suya 71ena edición.

Por o suyo papel en a serie de televisión Ozark recibió una primera nominación a lo Premio Globo d'Oro a lo Millor Actor en Serie de Televisión Dramatica en 2018 mientres a 75ena edición d'os Premios Globos d'Oro, una segunda noinación en 2019 mientres a suya 76ena edición, y una tercera nominación en 2021 mientres a 78ena edición d'os Globos d'Oro.

 Se veiga tamién 
 Cintas interpretadas por Jason Bateman.

 Vinclos externos 

  Jason Bateman en Internet Movie Database.

Categoría:Actors d'Estaus Unius
Categoría:Directors cinematograficos d'Estaus Unius
Categoría:Naixius de Rye (Nueva York)
Categoría:Nominau a lo Premio Globo d'Oro a lo Millor Actor en Serie de Televisión de Musical u Comedia
Categoría:Nominau a lo Premio Globo d'Oro a lo Millor Actor en Serie de Televisión Dramatica
Categoría:Premio Globo d'Oro a lo Millor Actor en Serie de Televisión de Musical u Comedia
Categoría:Productor cinematograficos d'Estaus Unius
Categoría:1969 (naixencias)